Author: Gogorová Ingrid
Last saved by: Miroslav Hečko
Company: MZ SR

OZNÁMENIE 
k predkladaniu žiadostí o poskytnutie dotácie  Ministerstva zdravotníctva Slovenskej republiky na podporu protidrogových aktivít pre rok 2014

Oznámenie k predkladaniu žiadostí o poskytnutie dotácie Ministerstva zdravotníctva Slovenskej republiky na podporu protidrogových aktivít pre rok 2014 (ďalej len „oznámenie“) sa zverejňuje v súlade s §5 ods. 8 písm. c), zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky (ďalej len „zákon o dotáciách“). 

Termín na predloženie žiadostí: 
do 31. mája 2014

1.	Komplexné právne predpisy, upravujúce poskytovanie dotácií
Zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky §2, ods. 1, písm. d) („ďalej len „zákon o dotáciách“).  Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“). Zákon č. 25/2006 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

2. Základný cieľ, kritériá a váha kritérií, podľa ktorých sa budú vyhodnocovať žiadosti
Cieľom oznámenia je podpora programov, iniciatív a aktivít zameraných na ochranu verejného zdravia, zvýšenie verejného povedomia a porozumenia k rizikám súvisiacim so zneužívaním drog v spoločnosti a škôd s tým spojených v súlade s Národnou protidrogovou stratégiou Slovenskej republiky na obdobie rokov 2013 – 2020. 
a) Prioritné oblasti podpory oznámenia  pre rok 2014 sú:

Zníženie dopytu po drogách
-	podpora aktivít zameraných na predchádzanie užívania drog a rizikami s tým spojenými,
-	podpora preukázateľne osvedčených preventívnych vzdelávacích programov so zameraním na dlhodobú a systematickú prácu s deťmi, mládežou a rodinou a zraniteľnými skupinami,
-	podpora inovatívnych prístupov v práci s deťmi a mládežou s využitím  masovokomunikačných a informačných technológií,
-	podpora vzdelávacích aktivít a odborných stretnutí pracovníkov pôsobiacich v oblasti drogovej problematiky,
-	podpora programov a aktivít na odborne garantovanú krízovú intervenciu, harm-reduction, street work, liečbu, resocializáciu, postresocializáciu a svojpomocné poradenstvo,
-	podpora aktivít zameraných na zapájanie spoločnosti v súlade s potrebou praxe

Veda, výskum, informovanosť a posilnenie spolupráce
-	podpora získavania údajov o drogovom fenoméne so zameraním na rôzne cieľové skupiny a ich spracovanie do analýz, štúdií a pod. v kontexte zámerov a cieľov Národnej protidrogovej stratégie Slovenskej republiky na obdobie rokov 2013 - 2020, 
-	podpora aktivít zameraných na prepájanie preventívnych, zdravotných a sociálnych služieb/opatrení na miestnej, regionálnej a národnej úrovni, 
-	podpora koordinačných mechanizmov, zriaďovanie siete partnerstiev a nástrojov vzájomnej spolupráce partnerov protidrogovej politiky, 
-	podpora spoločných aktivít orgánov štátnej správy, samosprávy a občianskej spoločnosti v oblasti znižovania dopytu a ponuky drog, 
-	podpora vzájomnej výmeny skúseností medzi odborníkmi pracujúcimi s ohrozenou populáciou, resp. s osobami so závislosťou a získavanie nových overených poznatkov a skúseností z praxe, 
-    podpora tvorby analýz a dopadov programov realizovaných v oblasti zneužívania drog

Propagácia národnej protidrogovej stratégie 
-	podpora informovanosti odbornej aj širokej verejnosti o protidrogovej politike,  najmä prostredníctvom vydávania odborných publikácií, metodických materiálov, učebných textov, doplnkovej literatúry, periodických časopisov, audiovizuálnych pomôcok a pod. so zameraním na zdravý spôsob života, prevenciu rizikového správania  a výmenu odborných skúseností, v oblasti prevencie drogových závislostí,
-	organizovanie cielených podujatí, odborných fór a diskusií k drogovej problematike,
-	šírenie osvety, najmä masovokomunikačnými prostriedkami

b) Kritériá na vyhodnocovanie žiadosti o poskytnutie dotácie
HODNOTIACE KRITÉRIÁ | ROZPÄTIE HODNOTENIA | BODOVÉ HODNOTENIE
Účelnosť | 0 – 35b |
Zameranie podľa cieľa a účelnosti národného programu | 0 – 15b |
Prehľadnosť a zrozumiteľnosť odborného a časového harmonogramu | 0 – 5b |
Štruktúra a popis plánovaných aktivít | 0 – 5b |
Jasnosť a zrozumiteľnosť aktivít, výsledkov a výstupov | 0 – 5b |
Realizácia rôznorodých aktivít s dôrazom na regionálne alebo lokálne pokrytie | 0 - 5b |
Cieľové skupiny a publicita | 0 – 21b |
Zadefinovanie cieľovej skupiny/skupín | 0 – 6b |
Rozsah oslovenia širokej verejnosti a ostatných mimo zadefinovanej cieľovej skupiny | 0 – 7b |
Zapojenie cieľovej skupiny ako aktéra aktivít, nielen ich konzumenta | 0 – 8b |
Realizácia projektu a udržateľnosť | 0 – 24b |
Súlad aktivít s cieľmi a výsledkami | 0 – 6b |
Definovanie merateľnosti výstupov aktivít a plnenia cieľov | 0 – 5b |
Zabezpečenie nadväznosti na aktivity realizované v danej oblasti v predchádzajúcom období | 0 - 7b |
Použitie inovatívneho prístupu, kreatívnosti alebo osvedčených postupov | 0 – 6b |
Rozpočet a efektívnosť | 0 – 20b |
Vyrovnanosť rozpočtu v závislosti od plánovaných aktivít | 0 – 7b |
Nevyhnutnosť a reálnosť výdavkov na realizáciu projektu | 0 – 8b |
Úroveň spracovania dokumentácie a komplexnosť informácií potrebných pre posúdenie obsahu žiadosti | 0 – 5b |
POČET ZÍSKANÝCH BODOV CELKOM | 100 |

Váha kritérií je vyjadrená v rozpätí hodnotenia. Žiadosť hodnotí komisia bez identifikácie žiadateľa pridelením bodov z daného rozpätia hodnotenia do hodnotiaceho hárku. V prípade rovnosti bodov rozhodne ministerka zdravotníctva Slovenskej republiky. Na odporúčacie stanovisko pre poskytnutie dotácie je potrebné získať celkovo minimálne 50 bodov z možných 100 bodov. 

3. Formulár žiadosti  v elektronickej podobe
Prílohy k žiadosti podľa § 4 ods. 6 zákona o dotáciách musia byť predložené vo forme originálu alebo úradne overenej kópie nie staršej ako tri mesiace ku dňu predloženia žiadosti o dotáciu. Prílohy k žiadosti sa podávajú na tlačive, ktorého elektronická forma je uvedená v prílohách č. 2 až 4 tohto oznámenia.
Žiadateľ predkladá kompletnú dokumentáciu v písomnej verzii, v slovenskom jazyku a to 1 krát originál žiadosti, podpísaný štatutárnym orgánom žiadateľa, spolu s povinnými prílohami a 1 krát kópia žiadosti bez identifikácie žiadateľa (+ zálohované na CD nosiči), nie scan, nie PDF formát. Originál vrátane príloh ako aj kópia žiadosti bez príloh majú byť zviazané jednotlivo. Strany musia byť očíslované.

Dotáciu možno poskytnúť žiadateľovi po predložení žiadosti a dokladov pri splnení podmienok podľa zákona o dotáciách:

a)  doklad o zriadení alebo založení žiadateľa,
b) výpis z obchodného registra alebo obdobného registra, ak ide o právnickú osobu, ktorá sa zapisuje do takéhoto registra, nie starší ako tri mesiace ku dňu predloženia žiadosti o dotáciu,
c) výpis zo živnostenského registra alebo obdobného registra, ak ide o žiadateľa, ktorým je samostatne zárobkovo činná osoba zapísaná v živnostenskom registri, alebo   v obdobnom registri osvedčujúcom oprávnenie na vykonávanie činnosti,
d) výpis z registra trestov nie starší ako tri mesiace, ak je žiadateľom fyzická osoba,
e) čestné vyhlásenie, že žiadateľ nezískal príspevok zo štrukturálnych fondov a ani z iných   verejných zdrojov na aktivitu, na ktorú žiada dotáciu

a  podľa § 8a ods. 4 a zákona o rozpočtových pravidlách:

f) má vysporiadané finančné vzťahy so štátnym rozpočtom - čestným vyhlásením žiadateľa, že má vysporiadané finančné vzťahy so štátnym rozpočtom a potvrdením miestne príslušného správcu dane, nie staršie ako tri mesiace, že žiadateľ nemá daňové nedoplatky, ak ide o splnenie podmienky podľa ods. 4 písm. a) zákona o rozpočtových pravidlách,
g) nie je voči nemu vedené konkurzné konanie, nie je v konkurze, v reštrukturalizácií a nebol proti nemu zamietnutý návrh na vyhlásenie konkurzu pre nedostatok majetku, – potvrdením príslušného konkurzného súdu, nie staršie ako tri mesiace ku dňu predloženia žiadosti o dotáciu,
h) nie je voči nemu vedený výkon rozhodnutia  - čestným vyhlásením žiadateľa, že voči nemu nie je vedený výkon rozhodnutia nie staršie ako tri mesiace ku dňu predloženia žiadosti o dotáciu,
i) neporušil v predchádzajúcich troch rokoch zákaz nelegálneho zamestnávania podľa osobitného predpisu – potvrdením príslušného inšpektorátu práce, nie staršie ako tri mesiace ku dňu predloženia žiadosti o dotáciu,
j) nemá evidované nedoplatky poistného na zdravotné poistenie, sociálne poistenie  a príspevkov na starobné dôchodkové sporenie - potvrdením Sociálnej poisťovne a každej zdravotnej poisťovne, nie starším ako tri mesiace.

Dotáciu nemožno poskytnúť žiadateľovi:
a) na úhradu záväzkov žiadateľa z predchádzajúcich rozpočtových rokov,
b) na refundáciu výdavkov uhradených  v predchádzajúcich rozpočtových rokoch,
c) na úhradu miezd, platov, služobných príjmov a ich náhrad a ostatných osobných vyrovnaní; to neplatí, ak ide o dotáciu na účely podľa §2 ods. 1 písm. i) až k) zákona o dotáciách, alebo ak je žiadateľom Slovenský Červený kríž (do 50%  celkovej sumy dotácie),

4. Disponibilný objem finančných zdrojov na rok 2014 je 515. 000,00 EUR

5. Maximálna a minimálna výška jednej žiadanej dotácie 

Maximálna výška je 50.000,00 EUR
Minimálna výška je    5.000,00 EUR

6. Spôsob odstraňovania formálnych nedostatkov žiadostí
Každá žiadosť musí byť podaná v súlade so zákonom o dotáciách  a so zákonom o rozpočtových pravidlách.
Žiadosti vyplnené na inom alebo modifikovanom formulári ako je predpísaný, prípadne nekompletné žiadosti budú posúdené ako nespĺňajúce kritériá  formálneho hodnotenia. 
Žiadateľ bude o tejto skutočnosti informovaný e-mailom, a bude vyzvaný na doručenie prepracovanej resp. doplnenej žiadosti do 10 kalendárnych dní, odo dňa doručenia e-mailu. V prípade ak žiadateľ nedoručí v stanovenej lehote prepracovanú žiadosť, resp. nedoplní chýbajúce dokumenty v žiadosti v stanovenej lehote, žiadosť bude vyradená z ďalšieho hodnotenia, o čom bude písomne informovaný do 10 kalendárnych dní odo dňa rozhodnutia o vyradení.
Formálne nedostatky, ktoré je možné odstrániť a nemenia podstatu žiadosti, odstráni Ministerstvo zdravotníctva Slovenskej republiky v spolupráci so žiadateľom. 

Ministerstvo je oprávnené bez konzultácie so žiadateľom:
-	doplniť chýbajúce identifikačné údaje žiadateľa, ak je z ostatných priložených dokumentov nespochybniteľné o akého žiadateľa ide,
-	zaokrúhliť finančné údaje v centoch na celé eurá,
-	upraviť výšku finančných údajov uvádzaných v tis. eurách na eurá,
-	upraviť znenie účelu dotácie, ak je zo žiadosti alebo zdôvodnenia jasné, čo žiadateľ požaduje, ale jeho formulácia uvedená v žiadosti by mohla spôsobovať omyl. Ak bola žiadateľovi schválená dotácia, ale ekonomická klasifikácia sa nedá jednoznačne určiť, Ministerstvo vyzve žiadateľa o doplnenie žiadosti ešte pred jej poskytnutím.
Žiadosť upravená ministerstvom podľa predchádzajúceho textu sa považuje za žiadosť podanú v súlade so zákonom o dotáciách.
7. Termín predkladania žiadostí
Ministerstvo zdravotníctva Slovenskej republiky prijíma žiadosti o dotácie v čase od 31.3. 2014 do 31.5.2014. Žiadosti bude individuálne posudzovať komisia v súlade s týmto materiálom a dotácie z rozpočtovej kapitoly poskytne do výšky schváleného finančného limitu.
8. Spôsob predloženia žiadostí
Miestom doručenia kompletných žiadostí v požadovanej podobe je podateľňa ministerstva (miestnosť na prízemí v budove Ministerstva zdravotníctva Slovenskej republiky, Limbová 2, Bratislava). 
Žiadosti zaslané elektronickou poštou alebo faxom nebudú akceptované. 

Predložiť / doručiť žiadosť je možné poštou, osobne alebo kuriérom tak, aby žiadosť bola zaevidovaná na mieste doručenia najneskôr v deň uzávierky, t.j. 31. mája 2014.

Obálky/balíky doručené a zaregistrované podateľňou ministerstva po termíne 31.5.2014  nebudú hodnotené vôbec a budú vrátené organizácii, ktorá žiadosť odoslala.
Kompletná žiadosť musí byť doručená spolu v jednom ucelenom zalepenom obale, ktorý bude zrozumiteľne označený slovami:

„Žiadosť – podpora protidrogových aktivít 2014, NEOTVÁRAŤ.“

adresovaná na:

Ministerstvo zdravotníctva Slovenskej republiky
Sekcia zdravia
Odbor koordinácie protidrogovej stratégie a monitorovania drog
Oddelenie protidrogovej politiky
Limbová 2
832 57 Bratislava

9. Termín postupu vyhodnocovania žiadostí
Termín na vyhodnotenie žiadostí je najneskôr do 31. júla 2014.

10. Zloženie komisie
Výberovým a hodnotiacim orgánom je komisia zriadená ministerstvom, ktorej zloženie a činnosť upravuje Štatút Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie uverejnený vo Vestníku Ministerstva zdravotníctva Slovenskej republiky z dňa 29. júna 2012, čiastke 17-19 (príloha č. 1).
11. Zoznam schválených žiadostí
Zoznam  bude zverejnený po schválení žiadostí ministerkou zdravotníctva.

  12. Zoznam zamietnutých žiadostí a dôvod ich zamietnutia
Zoznam bude zverejnený po neschválení žiadostí ministerkou zdravotníctva.

  13. Často kladené otázky
Často kladené otázky budú uverejnené na webovej stránke ministerstva. 

  14. Návrh zmluvy o poskytnutie dotácie

„Návrh“

Zmluva č. ...../2014

o poskytnutí účelovej dotácie z rozpočtovej kapitoly Ministerstva zdravotníctva Slovenskej republiky na podporu protidrogových aktivít pre rok 2014 uzatvorená v zmysle § 2, ods. 1, písm. d) zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov a §51 Občianskeho zákonníka 

Zmluvné strany :

Poskytovateľ:		Ministerstvo zdravotníctva Slovenskej republiky
Sídlo:				Limbová ul. č. 2, 832 57 Bratislava
Štatutárny orgán:		JUDr. Zuzana Zvolenská, ministerka zdravotníctva SR	
IČO:				165 565
Bankové spojenie:		Štátna pokladnica, Bratislava 
IBAN:				SK6981800000007000150115
(ďalej len „poskytovateľ“)

a

Prijímateľ:			........................
Právna forma:	.........................
Sídlo:				.......................... 
Štatutárny orgán :		..........................
...........................					
IČO:				...........................		
Bankové spojenie:		............................
IBAN:			.............................
(ďalej len „prijímateľ“)

u z a v r e l i

túto zmluvu o poskytnutí dotácie (ďalej len „zmluva“): 

Čl. I
Predmet a účel zmluvy

1.	Predmetom tejto Zmluvy č. ......./2014 je prostredníctvom výdavkov  z rozpočtovej  kapitoly poskytovateľa poskytnutie účelovej dotácie - účelovo určených finančných prostriedkov (ďalej len „dotácia“). Účelová dotácia je poskytnutá na základe žiadosti prijímateľa – právnickej osobe alebo fyzickej osobe a bude slúžiť na pokrytie nákladov súvisiacich s projektom pod názvom „...................“. Uvedená žiadosť bola podaná v zmysle Oznámenia na predkladanie žiadostí o poskytnutie dotácie Ministerstva zdravotníctva Slovenskej republiky na podporu protidrogových aktivít pre rok 2014. 

2.	Poskytovateľ poskytuje prijímateľovi dotáciu podľa zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky (ďalej len „zákon o dotáciách“) na rok 2014 v sume .......... eur (slovom:  ............. eur)  na bežné výdavky a v sume..... eur (slovom: .........eur) na kapitálové výdavky. Dotácia sa poskytuje bezhotovostne a v súlade so zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov formou bežného transferu (ďalej len „zákon o štátnej pokladnici“).

3.	Predmetom zmluvy je aj záväzok prijímateľa spolufinancovať projekt v sume ................. eur (slovom: ............... eur, ........eurocentov) z vlastných alebo iných zdrojov prijímateľa vo výške najmenej 5 % zo schválenej  sumy na projekt.

4.	Prijímateľ sa zaväzuje disponovať s poskytnutou dotáciou v súlade s podmienkami stanovenými v tejto zmluve,  a realizovať schválený projekt na financovanie ktorého bola dotácia poskytnutá. Prijímateľ zodpovedá za účelné  a hospodárne použitie dotácie a realizuje aktivity na svoju vlastnú zodpovednosť. 

5.	Prijímateľ prijíma dotáciu podľa Čl. I ods. 2 tejto zmluvy bez výhrad v plnom rozsahu a za podmienok uvedených v tejto zmluve. 

Čl. II
Výška a spôsob poskytnutia dotácie

1.	Poskytovateľ poskytuje prijímateľovi dotáciu v sume ............... eur (slovom:      ............... eur) na zabezpečenie účelu podľa Čl. I ods. 1 tejto zmluvy v členení výdavkov podľa Čl. I ods. 2 tejto zmluvy. Dotácia bude poukázaná z účtu poskytovateľa uvedeného v záhlaví tejto zmluvy bezhotovostným prevodom do 20 dní od nadobudnutia účinnosti tejto zmluvy na účet prijímateľa.

Čl. III
Podmienky použitia dotácie

1.	 Poskytnutá dotácia je účelovo viazaná a prijímateľ sa zaväzuje použiť ju v zmysle     § 19 ods. 1 a 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) a v zmysle zákona o dotáciách výlučne na účel, ktorý je uvedený v Čl. I ods. 1 tejto zmluvy. 

2.	Prijímateľ nesmie z dotácie poskytovať finančné prostriedky ako dotáciu alebo pôžičku iným právnickým osobám alebo fyzickým osobám, ani financovať podujatia organizované alebo realizované inými právnickými osobami alebo fyzickými osobami. Prijímateľ nesmie použiť dotáciu na úhradu záväzkov z predchádzajúcich rozpočtových rokov, miezd svojich zamestnancov, úhradu výdavkov vlastnej prevádzky, krytie straty z vlastnej činnosti alebo činnosti tretích osôb. Prijímateľ nesmie použiť dotáciu na úhradu výdavkov, ktoré nemajú priamy vzťah k projektu uvedenému v Čl. I ods. 1 tejto zmluvy. Prijímateľ nesmie previesť dotáciu na iný účet, na ktorý mu bola poskytovateľom poskytnutá, s výnimkou čerpania.

3.	Poskytovateľ môže u prijímateľa dotácie vykonať vecnú kontrolu, priebežnú finančnú kontrolu alebo následnú finančnú kontrolu hospodárenia s poskytnutou dotáciou podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.

Čl. IV
Práva a povinnosti prijímateľa dotácie

1.	Prijímateľ je povinný viesť dotáciu na účte v banke uvedenej v záhlaví tejto zmluvy na strane prijímateľa.

2.	Prijímateľ je povinný zrealizovať čerpanie dotácie uvedenej v Čl. I tejto zmluvy podľa zákona o rozpočtových pravidlách.

3.	Prijímateľ je povinný pri použití dotácie dodržať maximálnu hospodárnosť, efektívnosť a účinnosť ich použitia v súlade s ustanovením §19 ods. 3 zákona o rozpočtových pravidlách.

4.	Ak prijímateľ nebude realizovať projekt, na ktorý mu bola dotácia podľa Čl. I tejto zmluvy poskytnutá, je povinný bezodkladne písomne o tejto skutočnosti informovať poskytovateľa a vrátiť dotáciu v plnom rozsahu najneskôr však do 31. decembra 2014.

5.	V prípade nevyčerpania celej dotácie  alebo je alikvotnej časti je prijímateľ povinný poukázať túto sumu najneskôr do 10.1. 2015 na účet                                                     č. SK2581800000007000150131 vedený v Štátnej pokladnici a poskytovateľa o tejto skutočnosti písomne upovedomiť v lehote do 10.1.2015.

6.	Výnosy vzniknuté v súvislosti s uložením dotácie na osobitnom účte prijímateľa po odrátaní poplatkov za vedenie účtu (okrem poplatkov za založenie a zrušenie účtu) sú podľa §7 ods.1 písm. m) zákona o rozpočtových pravidlách príjmom štátneho rozpočtu. Výnosy z dotácie je prijímateľ povinný odviesť poskytovateľovi na účet     č. SK9581800000007000150035 vedený v Štátnej pokladnici najneskôr do 10.1.2015. Prijímateľ je povinný poskytovateľa písomne upovedomiť o poukázaní výnosov, resp. o tom, že výnosy nevznikli v termíne do 10.1.2015.

7.	V písomnom upovedomí podľa ods. 4, 5, a 6 je prijímateľ povinný uviesť:

a) účel poskytnutej dotácie, ktorej sa poukazované finančné prostriedky týkajú,
b) či ide o výnosy alebo nevyčerpanú dotáciu,
c) poukazovanú sumu v eurách zaokrúhlenú na dve desatinné miesta,
d) číslo účtu prijímateľa dotácie, z ktorého boli finančné prostriedky poukázané,
e) číslo účtu poskytovateľa, na ktoré boli finančné prostriedky poukázané.

8.	Ak prijímateľ neodvedie finančné prostriedky vyplývajúce zo zúčtovania na príslušný účet poskytovateľa (v prípade povinnosti - návratky), je povinný finančné prostriedky vo výške poskytnutej dotácie na príslušný projekt poskytovateľovi v plnom rozsahu vrátiť.

9.	Prijímateľ je povinný o poskytnutej dotácii viesť účtovnú evidenciu v súlade so zákonom č. 431/2002 Z. z. o účtovníctve v znení neskorších predpisov (ďalej len „zákon o účtovníctve“). Prijímateľ, ktorý nie je osobou povinnou v zmysle zákona o účtovníctve je povinný počas piatich rokov odo dňa podpísania tejto zmluvy uchovávať všetky účtovné doklady, súvisiace s realizáciou projektu podľa Čl. I ods. 1 tejto zmluvy. 

Čl. V
Podmienky zúčtovania dotácie

1.	Prijímateľ je povinný predložiť poskytovateľovi vecné vyhodnotenie a finančné vyúčtovanie dotácie  za rok 2014, najneskôr  do 10.1.2015, na adresu ministerstva zdravotníctva – Odbor koordinácie protidrogovej stratégie a monitorovania drog, Limbová 2, 832 57 Bratislava.  Vecné vyhodnotenie a finančné vyúčtovanie dotácie je prijímateľ povinný zaslať v jednom vyhotovení a ostatné prílohy jedenkrát.
Vecné vyhodnotenie  musí obsahovať parametre:
-	číslo projektu, názov projektu, príjemca dotácie,
-	poskytnutá suma v eurách ako účelová dotácia z rozpočtu Ministerstva zdravotníctva Slovenskej republiky,
-	čerpaná suma  v eurách,
-	v prípade vzdelávacích aktivít uviesť (názov vzdelávacej aktivity, účel projektu, odborné zabezpečenie projektu, popis jednotlivých zrealizovaných aktivít s programom vzdelávacej aktivity (miesto, termín a počet účastníkov vzdelávania), prezenčné listiny za každý deň zrealizovanej aktivity s presným počtom účastníkov, lektorské zabezpečenie (preukázať odbornú spôsobilosť fotokópiou certifikátu), 
-	fotodokumentácia z jednotlivých aktivít,
-	v prípade zakúpenia vecných darov alebo cien do súťaží je potrebné doložiť zoznam odovzdaných predmetov s menom, adresou a podpisom prijímateľa,
-	v prípade, ak výstupom aktivity je CD/DVD nosič, publikácia a pod. pre konečného prijímateľa, prijímateľ dotácie je povinný preukázať odovzdanie alebo distribúciu výstupu konečnému prijímateľovi (napr. vyhotoví zoznam konečných prijímateľov s menom FO/názvom PO, adresou a podpisom/písomným potvrdením konečného prijímateľa alebo doloží potvrdenie príslušného poštového úradu o odoslaní zásielok konečným prijímateľom),
-	 v prípade zakúpenia materiálneho vybavenia je potrebné predložiť doklad o jeho zaevidovaní do majetku prijímateľa dotácie,
-	vyhodnotenie projektu – splnenie/nesplnenie cieľov – čo sa vďaka projektu zmenilo,
-	publicita projektu (predložiť výtlačky, články v novinách, na internetových stránkach).

2.	Ak prijímateľ nepredloží vyúčtovanie dotácie do termínu uvedenom v Čl. V ods. 1, alebo ak nereaguje na výzvu poskytovateľa o predloženie vyúčtovania dotácie , alebo ak poskytovateľ zistí nedostatky v predloženom vyúčtovaní dotácie, vyzve prijímateľa na odstránenie zistených nedostatkov a súčasne mu stanoví lehotu na ich odstránenie. Ak prijímateľ v stanovenej lehote nedostatky neodstráni, prijímateľ je povinný  poskytnutú dotáciu , alebo je časť vrátiť na základe tejto zmluvy poskytovateľovi do 30 kalendárnych dní od uplynutia lehoty určenej poskytovateľom.

3.	Prijímateľ sa zaväzuje uvádzať na všetkých tlačených a elektronických materiáloch a v mediálnych výstupoch uskutočnených v súvislosti s projektom vrátane tých, ktoré sú poskytnuté na konferenciách a seminároch informáciu, že projekt bol financovaný z rozpočtovej kapitoly Ministerstva zdravotníctva Slovenskej republiky. Všetky oznámenia uskutočnené prijímateľom akoukoľvek formou a s použitím akéhokoľvek média, vrátane internetu musia obsahovať nasledovné vyhlásenie: „ Realizované s finančnou podporou Ministerstva zdravotníctva SR – v rámci účelovej dotácie na podporu protidrogových aktivít pre rok 2014“. Za obsah tohto dokumentu je výlučne zodpovedný < ......... >.

4.	Prijímateľ je povinný minimálne 15 dní pred realizáciou podporeného projektu žiadosti poslať poskytovateľovi pozvánku alebo oznámenie o pripravovaných verejných aktivitách  a  aktivitách zameraných na prácu s cieľovými skupinami  s uvedením programu, termínu a miestom realizácie podporeného projektu.

5.	Prijímateľ, ktorý je klientom Štátnej pokladnice je pri čerpaní dotácie povinný postupovať v súlade s ustanoveniami zákona o štátnej pokladnici. 

6.	Poskytnutú dotáciu je prijímateľ v zmysle Čl. I ods. 2 tejto zmluvy a prostriedky spolufinancovania v zmysle Čl. I ods. 3 tejto zmluvy, povinný použiť do posledného dňa realizácie projektu, najneskôr však do 31.12.2014 a vyúčtovať bezodkladne, najneskôr však do 10.1.2015.

Čl. VI
Sankcie

Ak prijímateľ poruší finančnú disciplínu tým, že:

a)	poskytne, alebo použije dotáciu v rozpore s určeným účelom podľa Čl. I tejto zmluvy (§31 ods. 1 písm. a) zákona o rozpočtových pravidlách), je povinný odviesť finančné prostriedky vo výške porušenia finančnej disciplíny a penále podľa §31 ods. 3 zákona o rozpočtových pravidlách,
b)	neodvedie v lehote a v rozsahu určenom v  Čl. IV ods. 4, 5 a 8 tejto zmluvy finančné prostriedky poskytovateľovi (§31 ods. 1 písm. c) zákona o rozpočtových pravidlách), je povinný odviesť finančné prostriedky vo výške porušenia finančnej disciplíny a penále podľa §31 ods. 4 zákona o rozpočtových pravidlách,
c)	neodvedie v lehote a v rozsahu určenom v Čl. IV ods. 6 tejto zmluvy výnos z poskytnutých prostriedkov na účet poskytovateľa (§31 ods. 1 písm. d) zákona o rozpočtových pravidlách), je povinný odviesť finančné prostriedky vo výške porušenia finančnej disciplíny a penále podľa §31 ods. 4 zákona o rozpočtových pravidlách,
d)	umožní bezdôvodne obohatenie získaním finančného prospechu z poskytnutých verejných prostriedkov (§31 ods. 1 písm. g) zákona o rozpočtových pravidlách), je povinný zaplatiť pokutu podľa §31 ods. 6 zákona o rozpočtových pravidlách,
e)	neodvedie finančné prostriedky do štátneho rozpočtu v určenej lehote a rozsahu (§31 ods. 1 písm. c) zákona o rozpočtových pravidlách), je povinný zaplatiť penále podľa §31 ods. 4 zákona o rozpočtových pravidlách.

Čl. VII
Odstúpenie od zmluvy

1.	Pred riadnym splnením záväzkov podľa tejto zmluvy, t.j. pred skončením jej platnosti môže poskytovateľ odstúpiť od zmluvy v prípade podstatného porušenia zmluvy alebo v prípade zmeny okolností, za ktorých došlo k uzavretiu zmluvy,  a to najmä ak:

a) sa preukáže, že údaje v žiadosti a dokladoch, na základe ktorých poskytovateľ rozhodol o poskytnutí dotácie boli nepravdivé, neúplné, zavádzajúce alebo sfalšované,
b prijímateľ bezdôvodne pozastavil realizáciu projektu, alebo projekt nerealizoval v rozsahu podľa Čl. I ods. 1 tejto zmluvy,
c) ak sa právoplatne preukáže spáchanie trestného činu v súvislosti s realizáciou projektu,
d) v prípade, ak prijímateľ použije dotáciu alebo jej časť v rozpore s touto zmluvou,
e) na majetok prijímateľa bola povolená reštrukturalizácia alebo vyhlásený konkurz, alebo bol návrh na vyhlásenie konkurzu zamietnutý pre nedostatok majetku.

2.	Odstúpenie od zmluvy je účinné dňom doručenia písomného oznámenia poskytovateľa o odstúpení od zmluvy prijímateľovi. Za doručené sa pritom považuje aj oznámenie, ktoré bolo poskytovateľovi vrátené z dôvodu, že si ho  príjemca v odbernej lehote nevyzdvihol a to aj v prípade, ak sa o tom prijímateľ nedozvedel.

3.	Odstúpením od zmluvy nevznikajú nároky poskytovateľa vyplývajúce z porušenia finančnej disciplíny ukladané v súlade so zákonom o rozpočtových pravidlách.

Čl. VIII
Spoločné a záverečné ustanovenia

1.	Táto zmluva sa uzatvára na dobu určitú a to do času riadneho splnenia záväzkov podľa tejto zmluvy, najmä do vysporiadania všetkých finančných záväzkov prijímateľa voči poskytovateľovi.

2.	Nedodržanie zmluvne dohodnutých podmienok sa bude považovať za porušenie finančnej disciplíny a bude podliehať sankciám podľa zákona o rozpočtových pravidlách. 

3.	Práva a povinnosti zmluvných strán touto zmluvou neupravené sa riadia príslušnými právnymi predpismi platnými v Slovenskej republike.

4.	Poskytovateľ si vyhradzuje právo znížiť výšku dotácie z dôvodu nedostatku finančných prostriedkov v rozpočte v súvislosti s viazaním výdavkov štátneho rozpočtu Ministerstvom financií Slovenskej republiky, o čom písomne upovedomí prijímateľa. V takomto prípade poskytovateľ nezodpovedá prijímateľovi za vzniknuté výdavky, ani za prípadnú škodu.

5.	Zmluva je vyhotovená v štyroch rovnopisoch, z ktorých jeden rovnopis dostane prijímateľ a 3  rovnopisy dostane poskytovateľ.

6.	Zmluvné strany prehlasujú, že sú si vedomé existencie práv a povinností vyplývajúcich  z ustanovenia § 47a a nasl. Občianskeho zákonníka v platnom znení a § 5a) zákona č.  211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

7.	Ustanovenia tejto zmluvy možno meniť len po vzájomnej dohode zmluvných strán a to výlučne vo forme písomného dodatku podpísaného oboma zmluvnými stranami.

8.	Zmluvné strany vyhlasujú, že ich spôsobilosť a voľnosť uzavrieť túto zmluvu, ako aj spôsobilosť k súvisiacim právnym úkonom nie sú žiadnym spôsobom obmedzené alebo vylúčené. Zároveň vyhlasujú, že si obsah zmluvy prečítali a s týmto súhlasia, že zmluva bola uzavretá podľa ich pravej a slobodnej vôle, nie v tiesni ani za inak nápadne nevýhodných podmienok.

9.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju vo vlastnom mene podpisujú.

10.	Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv podľa osobitného predpisu.

V Bratislave, dňa   ...........................                    V Bratislave, dňa ............................

    .........................................................                     .......................................................          

         JUDr. Zuzana Zvolenská                                           
          ministerka zdravotníctva                                                

                 poskytovateľ                                                               príjemca                

Príloha č. 1
ŠTATÚT
Komisie Ministerstva zdravotníctva Slovenskej republiky na vyhodnocovanie žiadosti o poskytnutie dotácie 

Čl. I
Zriadenie a náplň činnosti

Ministerstvo zdravotníctva Slovenskej republiky (ďalej len „ministerstvo“) podľa § 4 ods. 8 zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky (ďalej len „zákon“) zriaďuje Komisiu ministerstva na vyhodnocovanie žiadosti o poskytnutie dotácie podľa § 2 ods. 1 písm. b) až k) zákona (ďalej len „komisia“) ako svoj poradný orgán na vyhodnotenie žiadosti o poskytnutie dotácie.

Čl. II
Zloženie komisie

(1)	Komisia má vrátane predsedu 5 členov, ktorých vymenúva a odvoláva minister zdravotníctva tak, že predsedom komisie je štátny tajomník ministerstva a členmi komisie sú
a)	generálny riaditeľ Sekcie zdravia,
b)	generálny riaditeľ Sekcie financovania, 
c)	štátny zamestnanec Sekcie zdravia, ktorého navrhuje generálny riaditeľ Sekcie zdravia.
d)	štátny zamestnanec Sekcie financovania, ktorého navrhuje generálny riaditeľ Sekcie financovania.

(2)	Členstvo v komisii je čestné a nezastupiteľné. 

(3)	Členstvo v komisii zaniká
a)	odvolaním člena ministrom, a to aj bez udania dôvodu,
b)	písomným vzdaním sa členstva,
c)	smrťou člena, 
d)	skončením štátnozamestnaneckého pomeru,
e)	ukončením činnosti komisie. 

Čl. III
Činnosť komisie

(1)	Rokovanie komisie zvoláva a vedie predseda komisie. 

(2)	Komisia rokuje podľa potreby. 

(3)	Termín rokovania komisie sa členom komisie oznamuje najmenej 5 kalendárnych dní pred konaním rokovania.
(4)	Materiály, ktoré budú prerokovávané, sa členom komisie zasielajú elektronickou poštou alebo iným vhodným spôsobom najmenej 4 kalendárne dni pred konaním rokovania.

(5)	Komisia je uznášaniaschopná, ak sú na jej rokovaní prítomní všetci jej členovia.

(6)	Komisia predkladá ministrovi zdravotníctva písomné odporúčanie, ktoré obsahuje odborné posúdenie žiadosti s odôvodnením podľa kritérií, ktoré sú uvedené v prílohe tohto štatútu. Komisia hodnotí žiadosti bez identifikácie žiadateľa pridelením bodov z daného rozpätia hodnotenia do hodnotiaceho hárku. Písomné odporúčanie sa vypracuje na základe vyhodnotenia kritérií všetkými členmi komisie. V písomnom odporúčaní sa uvedú mená a priezviská členov komisie. Na písomné odporúčanie je potrebné získať minimálne 50 bodov z možných 100 bodov. 

(7)	Činnosť komisie administratívne zabezpečuje tajomník komisie, ktorého vymenúva generálny riaditeľ sekcie zdravia ministerstva zo štátnych zamestnancov zo sekcie zdravia. Tajomník komisie nie je členom komisie.

(8)	Členovia komisie a tajomník komisie zachovávajú mlčanlivosť o všetkých skutočnostiach, o ktorých sa dozvedeli pri výkone svojej funkcie alebo v súvislosti s ňou. Osoby podľa predchádzajúcej vety môže zbaviť povinnosti zachovávať mlčanlivosť minister.

(9)	Na zasadnutí komisie sa môžu zúčastniť aj iní štátni zamestnanci ministerstva a ďalšie osoby prizvané členmi komisie po predchádzajúcom súhlase predsedu komisie. Na osoby uvedené v predchádzajúcej vete sa vzťahuje povinnosť zachovávať mlčanlivosť o všetkých skutočnostiach, o ktorých sa na zasadnutí komisie dozvedeli.

Čl. IV
Zabezpečovanie činnosti komisie

(1)	Činnosť komisie finančne a priestorovo zabezpečuje ministerstvo. 

(2)	Financovanie činnosti komisie zahŕňa 
a)	úhradu cestovných nákladov na miesto rokovania komisie a späťpodľa Čl. III ods. 9 (s výnimkou taxi služby a leteckej dopravy); úhrada cestovných nákladov sa realizuje refundáciou po doručení originálnych dokladov ministerstvu,
b)	náklady na primerané občerstvenie počas rokovania komisie,
c)	náklady na primerané množstvo kancelárskeho materiálu počas rokovania komisie.

Čl. V
Záverečné ustanovenia

(1)	Tento štatút možno meniť a dopĺňať písomnými dodatkami.

(2)	Kritéria na vyhodnocovanie žiadosti o poskytnutie dotácie podľa § 2 ods. 1 písm. b) až k) zákona sú uvedené v prílohe k tomuto štatútu.

Čl. VI
Účinnosť

Tento štatút nadobúda účinnosť 1. júla 2012.

								Zuzana Zvolenská 
								      ministerka

				Príloha č. 2 

VZOR

Žiadosť o poskytnutie dotácie žiadateľovi, ktorým je fyzická osoba - nepodnikateľ

1. | Meno a priezvisko žiadateľa |
2. | Adresa žiadateľa |
3. | Číslo telefónu, faxu, e-mail |
4. | Bankové spojenie |

A K T I V I T A    (projekt)
1. | Názov aktivity / projektu |

2

Účel 
(popis aktivity alebo projektu/
účel jeho realizácie max. na 300 znakov)

3.

Odborný garant 
(meno, priezvisko a titul)

4.

Pracovisko odborného garanta 
(názov a adresa pracoviska)

5. | Termín realizácie |
6. | Miesto realizácie |
7. | Celkové náklady (v EUR) |

8.

Finančné prostriedky z iných zdrojov žiadateľa (v EUR)
z toho:
-	finančné prostriedky z vlastných zdrojov
-	finančné prostriedky z úveru
-	finančné prostriedky z ďalších zdrojov

9.

Požadovaná výška dotácie
(v EUR)

Vyhlasujem, že údaje uvedené v žiadosti sú pravdivé, presné a úplné.
Vyhlasujem, že súhlasím so spracúvaním a zverejnením osobných údajov podľa zákona č. 428/2002 Z.z. o ochrane osobných údajov v znení neskorších predpisov, a to týchto údajov: meno a priezvisko žiadateľa, adresa žiadateľa. Tento súhlas platí počas celej doby spracovania a je možné odvolať ho písomne.

V ............................................ dňa ...................... 

Počet príloh

Meno a priezvisko, podpis žiadateľa |

		Príloha č. 3 
VZOR

Žiadosť o poskytnutie dotácie žiadateľovi, ktorým je fyzická osoba – podnikateľ

1. | Meno a priezvisko žiadateľa |
2. | Adresa žiadateľa |
3. | Miesto podnikania |
4. | IČO žiadateľa |
5. | Číslo telefónu, faxu, e-mail |
6. | Bankové spojenie |

A K T I V I T A    (projekt)
1. | Názov aktivity / projektu |

2

Účel 
(popis aktivity alebo projektu/ 
účel jeho realizácie max. na 300 znakov)

3.

Odborný garant 
(meno, priezvisko a titul)

4.

Pracovisko odborného garanta 
(názov a adresa pracoviska)

5. | Termín realizácie |
6. | Miesto realizácie |
7. | Celkové náklady (v EUR) |

8.

Finančné prostriedky z iných zdrojov žiadateľa 
(v EUR)
z toho:
-	finančné prostriedky z vlastných zdrojov
-	finančné prostriedky z úveru
-	finančné prostriedky z ďalších zdrojov

9.

Požadovaná výška dotácie
(v EUR)

Vyhlasujem, že údaje uvedené v žiadosti sú pravdivé, presné a úplné.
Vyhlasujem, že súhlasím so spracúvaním a zverejnením osobných údajov podľa zákona č. 428/2002 Z.z. o ochrane osobných údajov v znení neskorších predpisov, a to týchto údajov: meno a priezvisko žiadateľa, adresa žiadateľa a IČO. Tento súhlas platí počas celej doby spracovania a je možné odvolať ho písomne.

V ............................................ dňa ...................... 

Počet príloh

Meno a priezvisko, podpis a odtlačok pečiatky žiadateľa |

Príloha č. 4 

VZOR

Žiadosť o poskytnutie dotácie žiadateľovi, ktorým je právnická osoba

1. | Názov žiadateľa |
2. | Právna forma žiadateľa |
3. | IČO žiadateľa |
4. | Predmet činnosti žiadateľa |
5. | Adresa žiadateľa |
6. | Číslo telefónu, faxu, e-mail |
7. | Bankové spojenie |

8.

Štatutárny orgán 
(meno a priezvisko štatutárneho orgánu alebo člena štatutárneho orgánu oprávneného konať za právnickú osobu)

A K T I V I T A    (projekt)
1. | Názov aktivity / projektu |

2

Účel 
(popis aktivity alebo projektu/
účel jeho realizácie max. na 300 znakov)

3.

Odborný garant 
(meno, priezvisko a titul)

4.

Pracovisko odborného garanta 
(názov a adresa pracoviska)

5. | Termín realizácie |
6. | Miesto realizácie |
7. | Celkové náklady (v EUR) |

8.

Finančné prostriedky z iných zdrojov žiadateľa 
(v EUR)
z toho:
-	finančné prostriedky z vlastných zdrojov
-	finančné prostriedky z úveru
-	finančné prostriedky z ďalších zdrojov

9.

Požadovaná výška dotácie
(v EUR)

V ............................................ dňa ...................... 

Počet príloh

| Podpis štatutárneho orgánu žiadateľa alebo člena štatutárneho orgánu oprávneného konať za právnickú osobu a odtlačok pečiatky